માનવમિત્ર, અમદાવાદ : દિવાળીના પર્વમાં આજે વાઘબારસના પર્વની સરસ્વતી માતાના પૂજન અને ગૌપૂજન સાથે ઉજવણી કરવામાં આવી હતી. સોલા ભાગવત, જમાલપુર સ્થિત જગન્નાથજી મંદિર, થલતેજ કૈલાશ ટેકરી સહિતના મંદિરોમાં ગૌમાતાનું વિધિવત્‌ પૂજન કરવામાં આવ્યું હતું. તો, આજના વાઘબારસના પર્વ નિમિતે સરસ્વતી માતાનું પણ શાસ્ત્રોક્ત વિધિ સાથે પૂજન કરાયું હતું. હવે આવતીકાલે તા.૫મી નવેમ્બરના રોજ સોમવારે ધનતેરસનું પર્વ હોઇ શહેરીજનો સહિત રાજયભરના પ્રજાજજનો ધનતેરસની ઉજવણીને લઇ ભારે ઉત્સાહિત અને ખુશ છે.